USAs forsvarsminister Chuck Hagel går av
* USAs forsvarsminister siden 2013. Han representerer den republikanske siden i amerikansk politikk. * Hagel var innvalgt til Senatet fra Nebraska i to valgperioder, fra 1997 til 2009. I 1980-årene satt han i politisk oppnevnte verv i administrasjonen til president Ronald Reagan, før han hadde suksess som forretningsdrivende i telebransjen. * Han er kjent som den første forsvarsminister i USA som også har kamperfaring som vervet soldat hvor han tjenestegjorde som sersjant under Vietnamkrigen i 1968. Kilde: Store Norske leksikon Ifølge The New York Times skal president Barack Obama ha bedt Hagel om å gå. Under en pressekonferanse klokken 17.10 norsk tid sa Obama at Hagel bestemte seg for å trekke seg for en måned siden. - Sist måned kom Chuck til meg for å diskutere retningen til den sittende regjeringen, for den siste halvdelen av min denne valgperioden. Det var en passelig tid for han å avslutte sin tjeneste, sa Obama. - Jeg vet at Chuck tar ikke denne beslutningen eller andre beslutninger lett, sa presidenten.Presidenten uttalte seg i svært rosende ordelag om Hagel, og omtalte han nærmest konsekvent ved fornavn. - Chuck Hagel har ikke vært en vanlig forsvarsminister. Han forstår våre menn og kvinner som ingen annen. Han ser seg selv i dem og i deres sikkerhet. Chuck har vært en eksemplarisk forsvarsminister. Jeg har svært takknemlig for at Chuck har sagt seg villig til å stå i sin stilling til jeg har nominert hans etterfølger, sa Obama. Den 68 år gamle forsvarsministeren er det første regjeringsmedlemmet som trekker seg etter at Demokratene mistet kontrollen med begge kamrene i den amerikanske Kongressen tidligere denne måneden. Ifølge The New York Times skal Obama ha bedt Hagel om å trekke seg forrige fredag, etter en rekke møter de siste to ukene.Hagel har vært forsvarsminister siden 2013 og er den eneste republikaneren i Obamas nasjonale sikkerhetsteam. Under pressekonferansen takket Obama også Hagel spesielt for å ha samarbeidet med administrasjonen selv om han er republikaner. Obamas valg av Hagel som forsvarsminister i starten av 2013 var kontroversielt. Kritikerne mente valget ville føre til problemer for presidenten i Kongressen, der partifeller av Hagel mener at han ikke oppriktig støtter Israel, som er USAs nære allierte Ifølge en ikke-navngitt høytstående tjenestemann tolkes avgangen som et tegn på at Hagel ikke har de nødvendige ferdigheter som kreves for å møte trusselen fra IS. Kommentar:Krigen mot IS blir lang En ikke-navngitt person i Obama-administrasjonen understreker overfor avisen at Hagel ikke har fått sparken, og at det var han selv som tok initiativ til diskusjonene om sin fremtid. Ifølge tjenestemannen skal de to ha blitt enige om at det var riktig av Hagel å forlate sin stilling. Allerede før Obama har kunngjort Hagels avgang, spekulerer presidentens stab i hvem hans etterfølger kan bli. På toppen av listen troner angivelig blant annet tidligere statssekretær i forsvaret, Michèle Flournoy, senator Jack Reed - en demokrat fra Rhode Island og Ashton B. Carter, en tidligere viseforsvarsminister skriver avisen.Samtidig som president Obama møtte pressen sammen med visepresident Joe Biden og avtroppende forsvarsminister Hagel, kom meldingen om at den USA-ledede alliansen mot IS har gjennomført totalt 24 luftangrep mot opprørerne i Irak og Syria siden fredag. Ni luftangrep er gjennomført i Syria og 15 i Irak, opplyser den amerikanske forsvarskommandoen. Luftangrepene i Syria rammet IS-krigere i og rundt den kurdiske grensebyen Ayn al-Arab (Kobani) og Raqqa. Angrepene i Irak var rettet mot opprørsbaser ved Mosul, Asad, Bagdad, Ramadi, Tal Afar og Hit.
Chuck Hagel trekker seg som forsvarsminister i USA, kunngjorde president Barack Obama mandag.